
u partnerstvu s Opštinom Han Pijesak

Građani i građanke Han Pijeska odlučili: Najviše glasova dobila inicijativa uređenja novog dječijeg igrališta na Brdu
Inicijativa za uređenje novog dječijeg igrališta na Brdu, opština Han Pijesak, odnijela je pobjedu na glasanju za inicijative koje unapređuju našu zajednicu. Glasanje je organizovao Forum za građanske inicijative Opštine Han Pijesak, koji djeluje kroz Regionalni program lokalne demokratije na Zapadnom Balkanu 3 - ReLOaD3, s ciljem unapređenja kvaliteta života svih stanovnika i stanovnica.
ReLOaD3 finansira Evropska unija, a provodi Razvojni program Ujedinjenih nacija (UNDP) u partnerstvu sa 14 opština i gradova, uključujući i Opštinu Han Pijesak.
Građani i građanke Han Pijeska su, u periodu od 18. do 28. septembra 2026. godine, mogli glasati za jednu od tri inicijative koje unapređuju lokalnu zajednicu. Glasanje je bilo moguće putem online ankete, kao i ispunjavanjem glasačkih listića koji su bili postavljeni u prostorijama Opštine Han Pijesak. 
Ukupno je evidentirano 130 glasova koji su raspoređeni na sljedeći način:
1.	Uređenje novog dječijeg igrališta na Brdu - 44% glasova
2.	Sanacija i uređenje igrališta u naselju Bukova glava - 34% glasova
3.	Uređenje teretane na otvorenom kod svlačionice na Brdu - 22% glasova

Realizacijom ove pobjedničke inicijative postavit će se mobilijar za djecu (ljuljačke, tobogani i druge sprave) sa odgovarajućom podlogom za sigurnu igru, te pratećim elementima kao što su klupe, kante za otpatke i sl. Inicijativa bi rezultirala ugodnim i funkcionalnim prostorom za okupljanje porodica, druženje građana i kvalitetno provođenje slobodnog vremena na otvorenom. Istovremeno bi doprinijela povećanju dostupnosti sadržaja za najmlađe stanovnike, unapređenju kvaliteta života u lokalnoj zajednici te podsticanju zdravih životnih navika.

